
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53, 

www.zlatograd.bg;  e-mail:  ObA-zlatograd@zlatograd.bg

Изх. № ………………………………
ДО

ПРЕДСЕДАТЕЛЯ НА

ОБЩИНСКИ СЪВЕТ ЗЛАТОГРАД

Относно: поставени питания, посочени в писмо с изх. № ОС-1153/31.10.2024 г.
УВАЖАЕМА  ГОСПОЖО КРЪСТЕВА,

В отговор на питанията, поставени на заседания на постоянни комисии и заседания на Общински съвет Златоград Ви уведомявам следното: 

По фактура на „А**-***“ *** е разплатена сума от 3 860 лева за видеозаснемане и излъчване на живо в „You Tube“ на Празника на Златоградското чеверме през целия празничен ден. Записът от празника е наличен в интернет пространството. 

По фактура на „Д** Т*** **“ **** гр. Златоград е разплатена сума от 1 600 лв. за подготовка, подравняване и почистване на терена, който се използва за Празника на златоградското чеверме. Извършени са 2 машиносмени с багер и са извозени отстранени земни маси на 16 курса с камион на разстояние 6 км.

По Договор № 28/23.02.2024 г. с предмет временно и възмездно ползване на недвижим имот – промишлена сграда с идентификатор 31111.36.378.1 по Кадастрална карта на гр. Златоград със застроена площ 562 кв.м., находящ се на ул. „България“, в промишлената зона на гр. Златоград е заплатена сума в размер на 5058 лв., представляваща наем за месец март и месец април на 2024 г. и депозит в размер на месечен наем. Месечната наемна цена е 1405 лв. без ДДС.

По отношение на изпълнение на обектите от Програмата за капиталови разходи за 2024 г. предложихме, с писмо с изх. № 61-00-571/25.10.2024г., по вх. № ОС-1136/25.10.2024 г. на Общински съвет Златоград, промяна в Разчета за капиталови разходи, финансирани с целева субсидия, съгласно чл.53 от ЗДБРБ за 2024г. Посочихме обективни причини, поради които определени обекти не могат да бъдат изпълнени и предложихме замяната им с погасяване на просрочени задължения и заеми за финансиране на инвестиционни проекти.
На официалната страница на Община Златоград се публикуват месечни отчети по Програмата за капиталови разходи и там се съдържа информация за извършените плащания. 

Приемаме предложението за изготвяне на стратегия относно гробищните паркове в цялата община. Към настоящия момент не са констатирани проблеми, които да изискват спешни действия.

Проектите за „Реконструкция на дворно пространство и спортна площадка в двора на СУ „Антим І-ви“, гр.Златоград – Етап І-ви – спортна площадка“ и „Реконструкция на дворно пространство и спортна площадка в двора на СУ „Антим І-ВИ“ гр.Златоград, етап ІІ-ри – реконструкция на дворно пространство“ се намират в дирекция „Устройство на територията“ и всеки може да се запознае с тях.
В изпълнение на Програмата за капиталови разходи на Община Златоград за 2024 г. са проведени процедури за избор на изпълнители за проектиране на строителните обекти, с целева капиталова субсидия, с изключение на обектите, които поради обективни причини не можем да изпълним и ги предлагаме за замяна. По сключените договори очакваме до края на годината да имаме готови технически проекти.  


По отношение на обект „Изпълнение инженеринг – проектиране, строителство и упражняване на авторски надзор на обект: „Основен ремонт на ул. “Васил Левски“ с. Долен, участък с дължина 815 м, между о.т.150 до о.т.360, община Златоград“, Ви информирах за обективните причини поради които не може да се изпълни този обект – при открити обществени поръчки на 20.06.2024г. и 19.07.2024г. не постъпи нито една оферта.

С уважение,      
  МИРОСЛАВ ЯНЧЕВ
  
Кмет на Община Златоград
Изготвил:

Инж. ЕЧ
Секретар на Община Златоград



В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

